Урыстәыла Ашәарҭадаратә хеилак аҿы Амшын еиқәаҟынтәи америкатәи аӷбақәа зцаз рҳәеит
© Sputnik / Денис ПетровУкраинско-американские военные учения Sea Breeze-2015 в Черном море
© Sputnik / Денис Петров/
Пентагон аофициалтә хаҭарнак Џьон Кирби хәажәкыра 30 азы аҳәамҭа ҟаиҵеит Украина иҟоу аҭагылазаашьазы америкатәи аӷбақәа ари арегион аанрыжьуеит ҳәа. Урҭ арахь рыхынҳәра аҿҳәарақәа рзы макьаназ акгьы рымӡбацт.
АҞӘА, мшаԥы 4 - Sputnik. Америкатәи аӷбақәа Амшын еиқәа иҭыҵит, избанзар Киев акваториа иахьаҵанакуа ашәарҭадара азеиҿымкааит, иӡсо аминақәа амшын ихылеит ҳәа иҳәеит Урыстәыла Ашәарҭадаратә хеилак амаӡаныҟәгаҩ ихаҭыԥуаҩ Михаил Попов, агазеҭ "Комсомольская правда" аинтервиу аҭо.
Иҟоуп даҽа мзызкгьы. Уи "америкатәи акомандаҟаҵаҩцәа еилыркааит Урыстәыла арӷыӷкра ишаԥсам, дара рзы ашәарҭарақәа цәырнагар алшоит" иҳәеит иара.
"Аригьы амзызқәа ируакуп. Иара убасгьы украинаа Амшын еиқәаҿы ашәарҭара аҭыԥ арҭеит", - иҳәеит Попов.
2022 шықәса жәабранмзазы америкатәи аинструкторцәа иазыҟарҵаз украинатәи амшынуаа Одесса, Очаков, Черноморск уҳәа иахьрыҵаркуаз 400 ԥырсал мина ықәдыргылеит. Урҭ рыхәҭак амшынцәқәырԥара ихнахит иҳәеит Попов.